**Վերապատրաստվող ուսուցչի
 հետազոտական աշխատանք

Թեմա՝** Սովորողների մեջ ինքնուրույնություն, նախաձեռնություն և ստեղծագործական ունակությունների զարգացումը առարկայի դասավանդման ընթացքում

**Հետազոտող ուսուցիչ՝** Աշոտ Վարդանյան

**Դպրոց՝** Սևանի թիվ 3 հիմնական դպրոց

**Վերապատրաստող՝** Վահան Սարգսյան

 Սևան 2022

 Բովանդակություն

1. Թեմայի արդիականությունը, նպատակն ու խնդիրները…………3
2. Ինքնուրույնություն, նախաձեռնողականություն,
ստեղծագործողականություն……………………………………………4
3. Գործնական աշխատանք……………………………………………..6
4. Եզրակացություն……………………………………………………….8
5. Գրականություն………………………………………………………...9

 Թեմայի արդիականությունը, նպատակն ու խնդիրները

 Հետազոտական աշխատանքի կարևորությունն ու արդիականությունը պայմանավորված է նրանով, որ գիտատեխնիկական առաջընթացի պայմաններում գնալով ավելի է մեծանում կրտսեր դպրոցականների ինքնուրույն մտածելու, ստեղծագործ լինելու և որպես նախաձեռնող հանդես գալու պահանջը:
 Հետազոտական աշխատանքի նպատակն է սովորողների մեջ խթանել ստեղծագործական կարողությունները, ինքնուրույնության ձևավորումը և նախաձեռնողականությունը շախմատ առարկայի դասավանդման ընթացքում:
 Դաստիարակել այնպիսի որակներ, որոք անմիջապես առնչվում են ստեղծագործական գործունեությանը և որոշում դրա արդյունավետությունը:
 Պայմաններ ստեղծել անհատականության դրսևորման ու անձի ինքնաարտահայտման համար:
 Կազմել և շախմատ առարկայի դասընթացի ընթացքում կիրառել սովորողների ստեղծագործական մտածողությունը զարգացնող առաջադրանքներ, ուսումնասիրել այդ առաջադրանքների ազդեցությունը ուսումնառության արդյունքների վրա, պարզել, թե դրանք որքանով են արդյունավետ:
 Երեխաներին դրդել ճանաչողական գործընթացում կիրառել հետազոտական գուծունեության տարրեր:
 Հետազոտության խնդիրները.
 1. Հիմնավորել ուսումնական գործընթացում սովորողի ինքնուրույն գործելու, որպես նախաձեռնող հանդես գալու և ստեղծագործական ունակությունների զարգացման կարևորությունը:
 2.Ինչպե՞ս են այդ որակները դրսևորվում շախմատում:
 3.Ուսուցչի կողմից ընտրված ուսուցման ձևերի ու մեթոդների դերը շախմատ առարկայի դասաժամին սովորողի մոտ լրացուցիչ ունակությունների զարգացման գործում:

 Ինքնուրույնություն, նախաձեռնողականություն,
ստեղծագործողականություն

 Ինքնուրույնությունը սեփական կյանքը կազմակերպելու, սեփական հնարավորությունները գնահատելու, իր զարգացման ուղին ընտրելու մարդու ընդունակությունն է:
 Այժմյան բարդ և դժվարին պայմաններում անհրաժեշտ է աշակերտներին տալ հիմնարար գիտելիքներ և սովորեցնել լինել ինքնուրույն: Որպեսզի աշակերտը կարողանա ինքնուրույն ուսումնական գործունեություն ծավալել, նրան պետք է տալ ազատություն: Երեխայի ինքնուրույնությունը պետք է ձևավորել աստիճանաբար՝

կրտսեր դպրոցական տարիքից: Աշակերտի մոտ ինքնուրույնություն սերմանելուն զուգընթաց նրա մոտ առաջանում է նորը ճանաչելու ցանկություն: Դասերի ժամանակ և տանը ինքնուրույն աշխատանքների կազմակերպումը նպաստում է աշակերտների մտածողության և ստեղծագործական ունակությունների զարգացմանը:
 Աշակերտի մոտ ինքնուրույն աշխատանքները ունեն շատ մեծ դեր և նծանակություն: Ինքնուրույն աշխատանքը աշակերտի կողմից աշխատանքի նպատակի, դրա կատարման կարգի պատկերացումն է առանց ուսուցչի միջամտության: Ինքնուրույն աշխատանքը խրախուսելով հասնում ենք այն բանին, որ երեխաներն ավելի հեշտ են յուրացնում որոշակի օրինաչափություններ և զարգացնում իրենց մի շարք կարողություններ (տրամաբանելու, ինքնուրույն վերլուծելու, մեկնաբանելու):
 Նախաձեռնողականությունը երեխաների կողմից իրենց մտքերը զարգացնելու և կյանքի կոչելու քայլերն են: Սա բավականին բարդ գործընթաց է, որի ժամանակ աշակերտը բախվում է շատ խնդիրների: Նախաձեռնողականությունից են սկիզբ առնում նորարարությունները: Հստակ քայլեր ձեռնարկելով բազմաթիվ խոչընդոտներ հաղթահարելով, պետք է զարգացնել ու կյանքի կոչել խելացի մտքերը: Այդ նպատակին հասնելու համար միավորվում են տարբեր անհատներ և նախաձեռնողական աշխատանքը դառնում է թիմային: Նախաձեռնողականությունն այն շարժիչ ուժն է, որն առաջ է մղում ամեն մի նոր միտք դեպի իրականություն և հանգեցնում դրական տեղաշարժերի: Կրթության գլխավոր նպատակը երեխաներին ապագային նախապատրաստելն է:

 Ստեղծագործողականությունը այդ նպատակն արդյունավետ կերպով իրականացնելու ուղին է:
 Երեխայի ինքնուրույն ստեղծագործական առաջին քայլերն անելուն օգնելը այնքան էլ հեշտ գործ չէ: Դպրոցում տարրական կրթության շրջանը մեծ հնարավորություններ է պարունակում կրտսեր աշակերտների ստեղծագործական կարողությունների զարգացման համար: Ուստի դպրողի խնդիրն է ստեղծել այնպիսի միջավայր, որում հնարավոր լինի երեխայի մոտ այդ որակների առավելագույն զարգացումը:
 Ստեղծագործողականությանը խթանելու ուղիներն են.
1. դասարանում բարենպաստ մթնոլորտ,
2. ուսուցչի կողմից բարի կամք, երեխային քննադատելուց հրաժարում,
3. օրիգինալ մտքերի արտահայտման խրախուսում,
4. խնդիրների լուծման ստեղծագործական մոտեցման անձնական օրինակի օգտագործում,
5. Երեխաներին ակտիվ հարցեր տալու հնարավորություն: [3]
 Ստեղծագործական ունակությունների զարգացման համար պահանջվում են այնպիսի որակներ, ինչպիսիք են՝ դիտողականությունը, վերլուծելու համեմատելու, համադրելու կարողությունը, աշակերտների մեջ պետք է արթնացնել ստեղծագործական հակումներ, առարկայով հրապուրվելու ունակություն, երևակայություն:
 Ուսուցչի աշխատանքի արդյունավետությունը առաջին հերթին որոշվում է նրանով, թե որքան է կրթադաստիարակչական գործընթացը նպաստում սովորողների ստեղծագործական ունակությունների զարգացմանը: Այս գործընթացը աշակերտների մոտ առաջացնում է սովորելու դրական դրդապատճառներ, ստեղծում սեփական ուժերի նկատմամբ վստահություն: Նույնիսկ ուսման մեջ հետ մնացող աշակերտներն են այսպիսի պարագաներում ակտիվանում և ուսումնական առաջընթաց են ապրում, երբ դասապրոցեսում ստեղծվում են նրանց ստեղծագործական հնարավորությունների դրսևորմանը նպաստող իրադրություններ:

 Գործնական աշխատանք

 Սովորողների ստեղծագործական մտածողության և ինքնուրույն գործունեության զարգացումը կարևոր դեր ու նշանակություն է ստանում յուրաքանչյուր առարկայի գործընթացում, այդ թվում նաև « Շախմատ » առարկայի: Իսկ ինչպիսի՞ առաջադրանքների և մեթոդական հնարների կիրառմամբ կարելի է զարգացնել սովորողների ստեղծագործական մտածողությունը, խթանել նրանց ինքնուրույն գործունեությանը: Հետազոտական աշխատանքը ուղղված է վերը նշված հարցերի պատասխանները գտնելուն և ձեռք բերված արդյունքները ներկայացնելուն:
 Իմ տարիների աշխատանքային փորձից ելնելով, 4-րդ դասարանում առաջ քաշեցի այն վարկածը , որ շախմատի ուսուցման գործընթացում այդ տարիքային խմբի սովորողների մոտ ստեղծագործական մտածողությունը կարելի է զարգացնել նրանց տալով այնպիսի հանձնարարություններ, որոնց դեպքում հենց իրենք են կազմում, հորինում, ստեղծում առաջադրանքներ և խնդիրներ՝ ըստ առաջադրված
շախմատային մոդելի:
 Ներկայացնեմ 4-րդ դասարանում կատարված դիտարկման ընթացքը: «Մատ վերջին հորիզոնականում» թեմայի ուսուցման ժամանակ երեխաներին հանձնարարեցի լուծել տարբեր դիրքեր: Ինչպես գիտենք վերջին հորիզոնական են համարվում սպիտակների առաջին, սևերի 8-րդ հորիզոնականները: Օգտվելով վերջին հորիզոնականի թուլությունից երեխաները անմիջապես մատ հայտարարեցին հակառակորդի Արքային: Հաջորդ տրամագիրը ավելի բարդ էր. երեխաները պետք է կատարեին թագուհու զոհաբերություն և մատ հայտարարեին 2-րդ քայլում: Դժվարացողներ եղան, բայց մեծամասնությունը գտավ լուծումը: Հետագայում առաջարկեցի այնպիսի դիրքեր, որտեղ թույլ կողմն ուներ պատուհան, սակայն ուժեղ կողմը պետք է խաղադաշտի վրա տեղադրեր իր խաղաքարերից որևէ մեկը, որը կխոչընդոտեր հակառակորդ արքային քայլ կատարել: Վերլուծությունից հետո շատերին հաջողվում էր գտնել ճիշտ պատասխանը: Այնուհետև աշակերտներին բաժանեցի խմբերի և առաջարկեցի, որ իրենք կազմեն թեմային վերաբերվող դիրքեր, ուսումնասիրեն դրանք, փոխանակեն իրենց կազմած դիրքերը, փորձեն լուծել միասին: Երեխաները արտահայտեցին տարբեր կարծիքներ, բերեցին բազմաթիվ օրինակներ: Ակնհայտ է, որ իմ ցուցաբերած ընդհանուր մոտեցումները և դասերի ժամանակ կիրառված փոխներգործուն մեթոդները նպաստեցին սովորողների ակտիվ, ինքնուրույն և ստեղծագործական մտածողության զարգացմանը, սեփական կարծիք հայտնելուն, ընտրություն կատարելու հմտությունների զարգացմանը, ճանաչողական կարողությունների ձևավորմանը: Այս հետազոտության արդյունքում կատարեցինք մի շարք հետևություններ և եզրահանգումներ, որ խնդիրներ և առաջադրանքներ հորինելը, կազմելը և լուծելը դրականորեն են նպաստում սովորողների ստեղծագործական և քննական մտածողության ու դատողություններ կատարելու կարողության զարգացմանը:

 Եզրակացություն

 Աշակերտների ստեղծագործական կարողությունների զարգացմանը նպաստող աշխատանքները պետք է իրականացվեն մշտապես՝ պարզից բարդ սկզբունքով՝ հաշվի առնելով նրանց ինքնուրույնության աստիճանը և ստեղծագործական կարողությունների մակարդակը:
 Ուսուցիչը պետք է ճանաչի իր աշակերտներին, անհատական մոտեցմամբ նպաստի նրանց զարգացմանը և յուրաքանչյուրի անհատական առանձնահատկություններից ելնելով՝ հանձնարարի առաջադրանքներ: Հենց դրա արդյունքում էլ նրանք աստիճանաբար ձեռք են բերում ինքնուրույն վերլուծելու, մեկնաբանելու, եզրահանգումներ կատարելու կարողություններ: Աշակերտի նկատմամբ ճիշտ մոտեցումը, կարողությունների ճիշտ գնահատումը նրա ապագա հաջողակ կյանքի գրավականն է:

 Օգտագործված գրականության ցանկ

1. Ս. Արզումանյան, Հոգեբանություն, Երևան, 2003:
2. Կարինե Չիբուխչյան Սովորողների ստեղծագործական ունակությունների զարգացում
3. <https://edu02.ru/hy/prezentaciya-razvitie-tvorcheskoi-aktivnosti-mladshih-shkolnikov-prezentaciya/?fbclid=IwAR2TXaHOLGf_xPIlcUcFEylOjmWjUpDLX4_HcIyBacq4ilqPAhZhH_3DdfY>
4. Հանրակրթության պետական չափորոշիչ, Երևան 2021
https://www.arlis.am/documentview.aspx?docid=149788